संतोषगढ़ (ऊना)। भाजपा प्रदेशाध्यक्ष एवं विधायक सतपाल सिंह सत्ती ने कहा कि प्रदेश सरकार ने सूबे मेें शिक्षा क्षेत्र के विकास पर पूरा ध्यान दिया है। सरकार ने छात्रों को मुफ्त पुस्तकें देने के साथ-साथ अब वर्ष में दो बार वर्दी देने की भी शुरुआत की है। सत्ती वीरवार को क्षेत्र के सनोली स्थित वरिष्ठ माध्यमिक विद्यालय के वार्षिक पुरस्कार वितरण समारोह में बतौर मुख्यातिथि बोल रहे थे। उन्होंने कहा कि अच्छे भविष्य निर्माण के लिए छात्रों को कड़ी मेहनत करनी चाहिए।